钦定古今图书集成/历象汇编/庶征典/第103卷 > 《娄元礼田五家行》 > 秦
## 钦定古今图书集成/历象汇编/庶征典/第103卷 > 《娄元礼田五家行》 > 秦

### 始皇九年夏四月寒冻有死者

按：《史记始皇本纪》云云。

按《汉书·五行志》，“庶征之恒寒”，刘向以为《春秋》无其应。
周之末世，舒缓微弱，政在臣下，奥煖而已，故籍秦以
为验。秦始皇帝即位尚幼，委政太后，太后淫于吕不
韦及嫪，毐封毐为长信侯，以太原郡为毐国，宫室苑
囿自恣，政事断焉。故天冬雷以见阳，不禁闭以陟危
害。舒、奥，迫近之变也。始皇既冠，毐，惧诛作乱，始皇诛
之，斩首数百级，大臣二十人皆车裂以徇，夷灭其宗，
迁四千馀家于房陵。是岁四月寒，民有冻死者。数年
之间，缓急如此，寒奥辄应，此其效也。

二十一年，大雨雪，深二尺五寸。

按：《史记始皇本纪》云云。